તૂટેલા રોડના કોન્ટ્રાકટરોના ૧૦૦થી વધુ બિલની ચુકવણીને રોકી દેવાઇ છે, જોકે મ્યુનિસિપલ બોર્ડમાં મેયર ગૌતમ શાહે કોઇ પણ ચમરબંધીને છોડાશે નહીં અને ફકત પેચવર્ક નહીં કરાય, પરંતુ તમામ રસ્તા નવેસરથી તૈયાર કરાશે તેવી જાહેરાત કરી હતી, પરંતુ તંત્ર જે રીતે આ કામકાજ કરી રહ્યું છે તેને જોતાં મેયરની જાહેરાત પોકળ નીવડી છે. રોડના કામોના કોન્ટ્રાકટરો અને અધિકારીઓને છાવરવાની નીતિ-રીતિને કારણે ખાડાગ્રસ્ત રસ્તાને નવેસરથી તૈયાર કરાશે નહીં. આના બદલે પેચવર્ક અને માઇક્રોસરફેસિંગનો સહારો લેવાઇ રહ્યો છે.